钦定古今图书集成/方舆汇编/职方典/第1145卷 > 《喷玉亭记》汪振
## 钦定古今图书集成/方舆汇编/职方典/第1145卷 > 《喷玉亭记》汪振

蒙泉，极湖阴之胜，自唐李德裕以下，前题后咏，实在
崖壁，类以毓金莲、产珠玉，与泉之清泚为美。自方沼
而南，泉微西行，有亭跨其上，古柳在旁，势若卧龙。泉
由沼以出，泻为曲涧，徐折而东，惜未有表而出之者。
绍兴壬子八月，鄱阳张垓衣绣行属部，至是慨然叹
曰：“蒙泉佳处，独在是耳。渟为泓，溢为沼，孰处无之？非”
遇风号雷厉，霜翻雪卷，亡以见其奇。乃命工增葺其
亭，环以巧石，徙巨石屹立中流，以助汹涌，泉益有声，
终日潺潺，如在三峡之上。石间奔迫激射，宛若喷玉，
于是以“喷玉”名亭，且亲为刻石，又从而诗之。与郡守
陆九渊夜坐亭上，林木既静，水声愈清，顾陆公曰：“不
如是，无以见金声玉振之意。”是夕不“雨，而水遽溢，非
公有以发泉石之秘，而山灵亦为怿豫耶？”自是骤增
佳致，来观者益众。凭阑临流，神思潇爽，久而忘归。日
薄西山，暝色入座，举杯以邀明月，竹影零乱，水月相
照，寒光逼人，不觉身在冰壶中矣。噫石之景，亘古犹
今。昔人不知领略，则若背驰而不相亲。今自公表而
出之，泉鸣谷响，沬飞“涛涌，无非奇趣。蒙泉诸景孰胜
于是哉？”公袭吴圉先生之后，凡事绰有矩矱，澹然不
以声势自居，单车行道，从者无哗。田野间值父老，辄
下车问疾苦。遇佳山水处，且行且咏，以酬景物。暮宿
邮亭，率然灯观书，至夜分乃寐。平居以诚信自持，有
祷辄应。时秋雨妨农收，默祷于蒙泉、玉泉，随即开霁。
所至多平反，不动声色，而阖部清肃。又能从容指顾
其题品及于泉石，与夫仗钺持斧之威，击搏摧裂，所
过骚动者，气象固不侔矣。是不可以不书公名垓，字
伯信。